recursal/SuperWikiNEXT-32B huggingface dataset:
விடிவு முதலாம் இதழில் தோற்றம் 1979
இலங்கையில் கண்டி மாவட்டத்தைச் சேர்ந்த உடத்தலவின்னை எனும் கிராமத்திலிருந்து வெளிவந்த கலை இலக்கிய முத்திங்கள் இதழாகும்.

முதல் இதழ்
----------

* மே, சூலை 1979.

நிர்வாகம்
---------

இச்சஞ்சிகை கட்டுகஸ்தோட்டை உடத்தலவின்னை மடிகே எனும் முகவரியைக் கொண்டிருந்தது. 

#### வெளியீடு

* உடத்தலவின்ன மடிகே வை.எம்.எம்.ஏ. வெளியீட்டகம்

#### ஆசிரியர்

* தலவின்னையூர் புன்னியாமீன்

#### உதவியாசிரியர்

* ஏ.எல்.எம். ஹனிபா

#### பத்திரிகைக் குழு

* ஏ. எம். ஜிப்ரி, ஏ. ஆர். எப். பரீல், எம். ஸி. எம். அன்வர், ஏ. ஆர். எம். உவைஸ், யு. எல். எம். பஸீர்.

உள்ளடக்கம்
----------

கலை, இலக்கிய முத்திங்கள் எனக் கூறப்பட்டாலும்கூட விடிவு இதழில் உள்ளடக்கம் முஸ்லிம் அரசியல் விழிப்புணர்வு சார்ந்ததாகவே காணப்பட்டது. இதன் முதல் இதழ் இலங்கை முஸ்லிமகளுக்கு தனிக்கட்சி அவசியம் என்ற சிறப்புப் பேட்டியை முதன்மைப்படுத்தியிருந்தது. அதேபோல புதிய அரசியல் திட்டங்களும், அடிப்படை உரிமைகளும் இலங்கை சிறுபான்மையினரின் அரசியல் உரிமைகளைப் பாதிப்பது பற்றிய தொடராக்கமும் இடம்பெற்றிருந்தது.

இவ்விதழ்களில் சிறுகதைகள், நிமிடக்கதைகள், கவிதைகள், புதுக் கவியரங்கு, உலக அரசியல், உருவகக் கதை, இலங்கை பெருந்தோட்டத்துறை வரலாறு, பதில்கூறி பரிசு பெறுங்கள், நேர்காணல்கள் போன்ற பல்வேறு அம்சங்களைக் கொண்டிருந்தது. அக்காலகட்டத்தில் இலங்கையில் முன்னணி எழுத்தாளர்களும், பேராதனைப் பல்கலைக்கழக விரிவுரையாளர்களும் எழுதியுள்ளனர்.
**அமில மண்** (Acidic Soil) என்பது மண்ணின் கார அமிலத்தன்மை PH 7.0 நீர் அதாவது ஹைட்ரஜன் அயனியின் செறிவு அதிகமாக மண்ணில் இருந்தால் அமில மண் எனப்படும்.

அமில மண் தோன்ற காரணம்
---------------------

மலைப்பகுதிகளில் மழை அதிகம் பெய்வதால், மண்ணில் உள்ள உப்புக்களை (கால்சியம், மெக்னீசியம், பொட்டாசியம், மற்றும் சோடியம்) கரைத்து மலைக்கு கீழே கொண்ட செல்வதால் மண்ணில் உள்ள கால்சியம் மெக்னீசியம் அளவு குறைந்த ஹைட்ரஜன் அயனிகளின் செறிவு அதிகமாவதால் அமில மண் உருவாகிறது.

அமில மண்ணால் ஏற்படும் பிரச்சனைகள்
---------------------------------

* மண்ணில் முக்கிய சத்துக்களான கால்சியம்,மெக்னீசியம், கந்தகம் குறைபாடு ஏற்படுகிறது.
* நுண்ணுயிர்களின் செயல்பாடு குறைகிறது.
* பயிர்களுக்கு தேவையான சத்துக்கள் பயிர்களுக்கு கிடைப்பதில்லை.
* பயிர் வளர்ச்சி பாதிக்கப்படுகிறது.
* மகசூல் குறைகிறது.

அமில மண்ணை சீர்திருத்தும் முறைகள்
---------------------------------

* மண் ஆய்வு செய்து கால்சியம் கார்பனேட் அல்லது கால்சிய ஆக்ஸைடு , அல்லது தேவையான அளவு கால்சியம் ஹைட்ராக்ஸைடு இடுதல் வேண்டும்.
* காரவகை உரங்களை இடுதல் வேண்டும்.
* இயற்கை உரங்களை இடுதல் வேண்டும்.

மலைப்பகுதிகளான நீலகிரி, ஏற்காடு , கொல்லிமலை, ஏலகிரி மலை போன்ற மலைப்பகுதிகளில் அமிலமண் பிரச்சனை உள்ளது.மேற்குறிப்பிட்ட சீர்திருத்த முறைகளை கையாண்டு இந்த அமிலமண் பிரச்சனைகளை சரிசெய்யலாம்.
**பக்கூ விலங்குக் காட்சிச்சாலை** (*Baku Zoo*, அசர்பைஜான்: *Bakı zooloji parkı*) என்பது பக்கூவில் அமைந்துள்ள அரச விலங்கியல் பூங்கா ஆகும். 1928 இல் திறக்கப்பட்ட இது அசர்பைஜான் நாட்டின் மிகப் பழைய விலங்குக் காட்சிச்சாலை ஆகும். இது அசர்பைஜான் கலாச்சார, உல்லாசத்துறை அமைச்சுக்கும் பக்கூ நகரின் மாநகராட்சிக்கும் சொந்தமானதாகும். அவ் விலங்குக் காட்சிச்சாலை 4.25 எக்டேர்கள் (10.5 ஏக்கர்கள்) பரப்பைக் கொண்டுள்ளது.

தோற்றம்
-------

1928 ஆம் ஆண்டு, இச்சாலைத் தொடங்கப்பட்டது. இரசிய மார்க்கசிய ஆதரவாளரான *அனடோலி லூனாசார்சுகி* (உருசிய மொழி: Анато́лий Лунача́рский) பெயரை முன்பு பெற்றிருந்தது. தற்போது, நிசாமி (பாரசீக மொழி:ظامی گنجوی) பெயருடன் விளங்குகிறது. இளஞ்சிவப்பு பூநாரையின் உருவமானது, இக்காட்சிசாலையின் இலச்சினையாக 1990களில் முதன்முதலாக வந்தது. இங்குள்ள குடிமக்கள், ஒரு காயமடைந்த, இறக்கும் தருவாயில் இருந்த, ஒரு பூநாரையைக் கொண்டுவந்தனர். இச்சாலையின் பணியாளர்கள், அப்பொழுது புகழ்பெற்ற தலைமை கால்நடை மருத்துவரான *சின்கிசு சுல்டானாவிடம்* ( Chingiz Sultanov) கவனிக்கும் படி, அந்நாரையை ஒப்படைத்தனர். அதனால் தற்போது. 28 பூநாரைகள் இச்சாலையில் உள்ளன.

மேற்கோள்கள்
-----------

1. ↑  В бакинском зоопарке будет увеличена площадь вольеров для хищников
2. ↑  "Баку зоопарк". 2016-09-08 அன்று மூலம் பரணிடப்பட்டது. 2015-12-10 அன்று பார்க்கப்பட்டது.

வெளி இணைப்பு
------------

* 

* பொதுவகத்தில் பக்கூ விலங்குக் காட்சிச்சாலை தொடர்பாக ஊடகக் கோப்புகள் உள்ளன.
**திருபுவனம் ரெங்கநாதப்பெருமாள் கோயில்** தமிழ்நாட்டில் தஞ்சாவூர் மாவட்டம், திருபுவனம் என்னும் ஊரில் அமைந்துள்ள பெருமாள் கோயிலாகும்.

வரலாறு
------

இக்கோயில் பத்தொன்பதாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் ரெங்கநாதபெருமாள், அரங்கநாயகி சன்னதிகளும், ஸ்ரீனிவாசப்பெருமாள், ஸ்ரீ லெட்சுமி நரசிம்மர், ராமர், லெஷ்மணர், சீதாரெட்டி, தேசிகன், ராமானுஜர், ராமர் உபசன்னதிகளும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் ஒருகாலப் பூசை திட்டத்தின் கீழ் பாஞ்சராத்திர முறைப்படி ஒருகாலப் பூசை நடக்கின்றது. மார்கழி மாதம் வைகுண்ட ஏகாதசி முக்கிய திருவிழாவாக நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
***மேக்ரோபிராக்கியம் மால்காம்சோனி*** (மில்னே-எட்வர்டுசு, 1844) (***Macrobrachium malcolmsonii)*** நன்னீரில் வாழும் அனைத்துண்ணி வகையினைச் சார்ந்த இறால் ஆகும். இவை நீர்நிலைகளின் அடிப்பகுதியில் வசிக்கும் தன்மையுடையன. இவை பொதுவாகப் பருவகால நதி இறால் என அறியப்படுகிறது.

இவை அழுகும் தாவரங்கள் மற்றும் விலங்குகள், சிறிய புழுக்கள், பூச்சிகள் மற்றும் அவற்றின் இளம் உயிரிகளை உண்ணுகிறது. இயற்கையில் இவை நரமாமிசம் உண்ணக்கூடியன. மேலும் புதிதாக உரிக்கப்படும் புறத் தோலினை உண்ணக்கூடியன. ஆசிய நாடுகளில் குறிப்பாக இந்தியா, பாகிஸ்தான் மற்றும் பங்களாதேசில் நன்னீர் இறால் இனங்களான *மேக்ரோபிராக்கியம் மால்கம்சோனி*, *எம். ரோசன்பெர்கி* மற்றும் *எம்*. *கேன்ஜெட்டியம்* நன்னீர் உயிரி வளர்ப்பில் முக்கியமாக உள்ளது. இரவாடிகளான இவை இரவில் மிகவும் சுறுசுறுப்பாக உணவினைத் தேடி உண்ணுகிறது. ஒரு பூர்வீக நன்னீர் நதி இனமாக இருப்பது *எம். மால்கம்சோனி* சுற்றுச்சூழல் ஏற்ற இறக்கங்களைத் தாங்கி வளரக்கூடிய வகையில் உள்ளது. ஆண்கள் பெண்களை விடப் பெரிதாக வளர்கின்றன. மேலும் ஆண்களின் வளர்ச்சியில் பன்முகத்தன்மை காணப்படுகிறது. வேகமாக வளரக்கூடிய ஆண்கள் அதிக ஆதிக்கம் செலுத்துவதால் மற்றவை வளர்ச்சி குறைந்து காணப்படும்.

மேற்கோள்கள்
-----------

1. ↑   WoRMS (2018). Macrobrachium malcolmsonii (H. Milne Edwards, 1844). Accessed at:  on 2018-04-28

* Milne Edwards, H. 1844. Crustacés. In: Voyage dans l’Inde, par Victor Jacquemont, pendant les années 1828 à 1832. Descriptions des collections, vol 4 (2): 1-9, Plates 1-3
* Fischer, W. & G. Bianchi (Eds.) (1984). FAO Species identification sheets For Fisheries Purposes: Western Indian Ocean. FAO, Rome.

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q4476497
* EoL: 317429
* GBIF: 2224685
* iNaturalist: 435067
* IRMNG: 10908289
* ITIS: 96327
* IUCN: 198345
* என்.சி.பி.ஐ: 6697
* WoRMS: 220142

 |
**அமிலக் காப்புறை** *( Acid mantle)* என்பது மனித தோலின் மேற்புறத்தில் காணப்படும் மிகநுண்ணிய சற்று அமிலத்தன்மை கொண்ட மென்படலமாகும். பாக்டீரியா , வைரசு மற்றும் தோலில் ஊடுருவிச் செல்லும் சாத்தியமுள்ள எல்லா நுண்ணுயிரிகளையும் இப்படலம் தடுத்து நிறுத்துகிறது. தோலில் காணப்படும் கொழுப்புச் சுரப்பிகள் இப்படலத்தைச் சுரக்கின்றன. தோலின் pH 4.5 மற்றும் 6.2 என்ற அளவில் சற்று அமிலத்தன்மையுடன் இருக்கும். இரத்தத்தின் pH 7.4 என்ற அளவில் காரத்தன்மையுடன் உள்ளது. தோலின் கார அமிலத் தன்மைக்கு ஏற்ப தகவமைத்துக் கொண்ட நோயுண்டாக்கும் பாக்டீரியாவால் உட்புறத் திசுக்களைச் சென்றடைய இயல்கிறது. பின்னர் அது குறைவான தகவமைப்புள்ள சூழலின் மீது எதிர்ப்பை காட்டத் தொடங்குகிறது. வெளிப்புற அமிலத்தன்மையும், உட்புற காரத்தன்மையும் நோயுண்டாக்கும் பாக்டீரியாக்களை எதிர்த்து உடலைப் பாதுகாக்கிறது.

மேற்கோள்கள்
-----------

1. ↑  Monika-Hildegard Schmid-Wendtner; Korting Schmid-Wendtner (2007). *Ph and Skin Care*. ABW Wissenschaftsverlag. பக். 31–. பன்னாட்டுத் தரப்புத்தக எண்:978-3-936072-64-8.. பார்த்த நாள்: 19 June 2012.
2. ↑  Zlotogorski A (1987). "Distribution of skin surface pH on the forehead and cheek of adults". *Arch. Dermatol. Res.* **279** (6): 398–401. doi:10.1007/bf00412626. பப்மெட்:3674963.
3. ↑  "The concept of the acid mantle of the skin: its relevance for the choice of skin cleansers". *Dermatology (Basel)* **191** (4): 276–80. 1995. doi:10.1159/000246568. பப்மெட்:8573921.. பார்த்த நாள்: 2017-01-17.
**மகத் சத்தியாகிரகம்** (*Mahad Satyagraha*) டாக்டர் பி. ஆர். அம்பேத்கரால் 1927 ஆம் ஆண்டு மார்ச் 20 ஆம் தேதி நடத்தப்பட்டதாகும். இது இந்தியாவின் பம்பாய் மாகாணம் (தற்போதைய மகாராட்டிரம்), ராய்காட் மாவட்டத்தில் மகத் என்னும் நகரில் அமைந்துள்ள பொதுக்குளத்தில் தீண்டத்தகாதோர் என்று சொல்லபட்ட தலித்மக்கள் நீர் எடுக்க அனுமதி மறுக்கப்பட்டதை எதிர்த்து நடத்தப்பட்டப் போராட்டமாகும். இந்நாள் (மார்ச் 20) இந்தியாவின் சமூக மேம்பாட்டு நாள் என அனுசரிக்கப்படுகிறது.

பின்புலம்
---------

பி. ஆர். அம்பேத்காரால் நடத்தப்பட்ட மகத் சத்தியாகிரகத்தைக் குறிக்கும் வெண்கல சிற்பம்
இந்திய சாதிய அமைப்பில் தீண்டத்தகாதோர் என்று சொல்லபட்ட தலித்துகள் இந்துக்களின் சாதிக்கட்டமைப்பிலிருந்து விலக்கி வைக்கப்பட்டுள்ளனர். இவர்களுக்கு சாதி இந்துக்கள் பயன்படுத்தும் குடிநீர் குளங்கள், கிணறுகள் மற்றும் சாலைநிறுவப்பட்டுகளைப் பயன்படுத்த அனுமதி மறுக்கப்பட்டது. 1923 ஆகத்து மாதத்தில் பம்பாய் சட்டமன்றம், ஒடுக்கப்பட்ட மக்கள் அனைவரும், அரசால் நிறுவப்பட்டு இயங்கிவரும் அனைத்து இடங்களையும் பயன்படுத்திக்கொள்ள அனுமதி வழங்கி சட்டமியற்றியது. 1924 ஆம் ஆண்டு சனவரியில் மகத் நகராட்சியும் இதுபோன்ற தீர்மானத்தை நிறைவேற்றியது. ஆனால் சாதி இந்துக்களின் எதிர்ப்பால் தீர்மானம் தோல்வியடைந்தது

சத்தியாகிரகம்
-------------

அம்பேத்கர், தீண்டத்தகாதோரும் பொது இடங்களைப் பயன்படுத்த சத்தியாகிரகம் நடத்த முடிவு செய்தார். அவரது பகிசுகரத் கிதகரனி சபா 1927 மார்ச்சு 19, 20 தேதிகளில் பம்பாய் மகத் நகரில் ஆயிரக்கணக்கான தீண்டத்தகாதோர் பங்குபெறும் மாநாட்டை ஏற்பாடு செய்தது. மாநாட்டின் முடிவில், நகரின் முக்கிய குளமான சவுகார் குளத்தை நோக்கி அம்பேத்கர் தலைமையில் பேரணியாகச் சென்று, குளத்தில் இறங்கி நீர் அள்ளிப் பருகினர். அதற்குள் அம்பேத்கரும் தீண்டத்தகாதோரும் நகரின் முக்கிய இந்துக் கோவிலுக்குள் நுழையப் போகிறார்கள் என்ற வதந்தி பரவி, சாதி இந்துக்கள் திரண்டு வந்து தீண்டத்தகாதோர் குளத்தை தீட்டுப்படுத்திவிட்டதாக கூறி வாதிட்டுப் பரிகார பூசை செய்தனர்.

டாக்டர் அம்பேத்கர் மகத் நகரில் திசம்பர் 26, 27 தேதிகளில் மீண்டும் ஒரு மாநாட்டைக் கூட்டினார்.ஆனால் சாதி இந்துக்கள் மகத் குளம் தனியார் சொத்து என்றும் அதனால் சத்தியாகிரகம் நடத்துவது சட்டமீறல் எனவும் நீதிமன்றத்தில் வழக்குத் தொடர்ந்தனர்.1927 திசம்பர் 26 ந்தேதி அம்பேத்கர், இந்துக்களின் புனித சட்ட நூலான மனுசு மிருதியை தீயிட்டு எரித்து தம் எதிர்ப்பை வெளிப்படுத்தினார். 1937 திசம்பரில் பம்பாய் உயர்நீதிமன்றம் மகத் குளத்தை தீண்டத்தகாதோர்ப் பயன்படுத்த உரிமை வழங்கி ஆணையிட்டது.

மேற்கோள்கள்
-----------

1. ↑  Ranjit Kumar De; Uttara Shastree (1996). *Religious Converts in India: Socio-political Study of Neo-Buddhists*. Mittal Publications. பக். 10. பன்னாட்டுத் தரப்புத்தக எண்:978-81-7099-629-3. .
2. ↑  Ranjit Kumar De; Uttara Shastree (1996). *Religious Converts in India: Socio-political Study of Neo-Buddhists*. Mittal Publications. பக். 10. பன்னாட்டுத் தரப்புத்தக எண்:978-81-7099-629-3. .
3. ↑  Madan Gopal Chitkara (1 January 2002). *Dr. Ambedkar and Social Justice*. APH Publishing. பக். 3. பன்னாட்டுத் தரப்புத்தக எண்:978-81-7648-352-0. .
**திருப்தி தேசாய்** (**Trupti Desai**) என்பவர் ஒரு இந்திய பாலினச் சமனிலை செயற்பாட்டாளர் மற்றும் மும்பையில் செயல்படும்  பூமாதா பிரிகெட் என்ற  சமூக செயற்பாட்டு அமைப்பின் நிறுவனர் ஆவார். இவர் மற்றும் இவரது அமைப்பினர் மகாராட்டிரத்தில் உள்ள வழிபாட்டுத் தலங்களான சனி சிகதாபூர் கோயில், திரிம்பகேஸ்வரர் கோயில், நாசிக், கோலாபூரில் உள்ள மகாலட்சுமி கோயில் போன்ற இந்து சமய வழிபாட்டு இடங்களில் பெண்களுக்கு அனுமதி மறுக்கப்பட்டு வருவதை எதிர்த்து பரப்புரை செய்து வருகின்றனர்.

தனிப்பட்ட வாழ்க்கை
------------------

தேசாய் கர்நாடக மாநிலம் நிபானி வட்டத்தில் பிறந்தவர். இவரது தந்தை தனது குடும்பத்தை ஒரு ஆசிரமத்தில் விட்டுவிட்டார். இவரது தாயார் இவரையும் இவரின் இரு உடன்பிறப்புகளையும் வளர்த்து ஆளாக்கினார். இவர்  ஸ்ரீமதி நதிபாய் தாமோதர் தாக்கர்சே (எஸ்என்டீடி) மகளிர் பல்கலைக்கழகத்தின் புனே வளாகத்தில் பட்டப்படிப்பு படிக்கச் சேர்ந்தார் ஆனால்  முதல் ஆண்டிற்குப் பிறகு குடும்பச் சூழல்  காரணமாக படிப்பைக் கைவிடவேண்டி இருந்தது.

தேசாய்க்கு திருமணம் ஆகி ஒரு மகன் இருக்கிறார். அவரது கணவர் பிரசாந்த் தேசாயைப் பற்றிக் குறிப்பிடும்போது அவர் ஒரு  "ஆன்மீகவாதி" என்றும் கோலாப்பூர் ககங்கிரி மகாராஜை பின்பற்றுபவர் என்று கூறுகிறார்.

செயல்பாடுகள்
------------

இவர் இந்து கோயில்களில் பெண்களுக்கான உரிமையை நிலைநாட்டும் பணியை மேற்கொண்டது அல்லாமல் பிற சமய வழிபாட்டு இடங்களிலும் இதை விரிவுபடுத்தினார். 2016 ஆம் ஆண்டு ஹாஜி அலி தர்காவில் பெண்கள் நுழைய அனுமதிக்கவேண்டும் என்று கோரி போராடினார். அதைத் தொடர்ந்து உயர் நீதிமன்றத்தில் தொடர்ந்த வழக்கினால் தர்காவில் பெண்கள் நுழைய விதிக்கப்பட்டிருந்த தடை நீக்கப்பட்டது.

மேற்கோள்கள்
-----------

1. ↑  Goyal, Prateek (30 January 2016). "Meet Bhumata Brigade's Trupti Desai: Devout Hindu, aggressive activist". *The News Minute*.. பார்த்த நாள்: 3 May 2016.
2. ↑  Anand, Geeta; Raj, Suhasini (29 April 2016). "Forging a Path for Women, Deep Into India’s Sacred Shrines". *த நியூயார்க் டைம்ஸ்*.. பார்த்த நாள்: 4 May 2016.
3. ↑  "Shani Shingnapur temple entry ban row: Who is Bhumata Ranragini Brigade's chief Trupti Desai?". *Zee News*. 26 January 2016.. பார்த்த நாள்: 3 May 2016.
4. ↑  Joshi, Yogesh (29 January 2016). "Trupti Desai: The woman spearheading Shani Shingnapur protest". *ஹிந்துஸ்தான் டைம்ஸ்*. 3 May 2016 அன்று பார்க்கப்பட்டது.
**மேக்னுசு கியார்கு வான் பவுக்கர்** *(Magnus Georg von Paucker)* (உருசியம்: Магнус-Георг Андреевич Паукер;அல்லது *Magnus-Georg Andreyevich Pauker*, 26 நவம்பர் [யூ.நா. 15 நவம்பர்] 1787, சிமுனா – 31 ஆகத்து [யூ.நா. 19 ஆகத்து] 1855, யெல்கவா) இவரே 1832 இல் *Handbuch der Metrologie Rußlands und seiner deutschen Provinzen* என்ற அவரது பணிக்காக முதலில் தெமிதோவ் பரிசு பெற்ற உருசிய செருமானியர் ஆவார்.

வாழ்க்கை
--------

இவர் எசுத்தோனியவில் உள்ள சிமுனா எனும் சிற்றூரில் பிறந்தார். இவர் 1805 இல் தோர்பத் பல்கலைக்கழகத்தில் வானியலும் இயற்பியலும் கற்கத் தொடங்கினார். அப்போது இவர் கியார்கு பிரீட்ரிக் பேரட், யோகான் வில்கெல்ம் ஆந்திரியாசு பாஃப் ஆகிய பேராசிரியர்களிடம் கல்விகற்றார். இவர் 1808–1809 ஆண்டுகளுக்கிடையில் எமயோகி ஆற்று அளக்கைத் திட்ட்தில் பங்குபற்றினார். எசுதோனிய நாட்டில் மேற்கொண்ட முதல் புவிபுறப் பரப்பளக்கை இதுவேயாகும்.இவர் 1809 இல் உருசியாவில் முதல் ஒளியியல் (கண்ணாடியிழைத்) தொலைவரித் தொடரைக் கட்டிமுடித்தார். இத்தொடர் [[புனித பீட்டர்சுபர்குக்கும் சார்சுகோயே செலோவுக்கும் இடையில் அமைந்த்து.

இவர் 1811 இல் தோர்பத் பல்கலைக்கழகத்தில் எர்னெசுட்டு பிரீட்ரிக் நோர் அவர்களைத் தொடர்ந்து விரிவுரையாளராகப் பணிபுரிந்தார். இவர் 1813 இல் *De nova explicatione phaenomeni elasticitatis corporum rigidorum* எனும் தலைப்பில் ஆய்வுசெய்து முனைவர் பட்டம் பெற்றார்.

தோர்பத் (தார்த்து) பல்கலைக்கழகத்தை விட்டு இவர் 1813 இல் மித்தவுக்குச் சென்றுதங்கி, எஞ்சிய நாழ்நாள் முழுவதும் அங்கேயே மித்தவு பள்ளியில் கணிதவியல் பேராசிரியராக விளங்கினார் இவர் அங்கே இலாவ்சியாவில் முதல் அறிவியல் கல்விக்கழகத்தை குர்லாந்து கலை, இலக்கியக் கழகம் எனும் பெயரில் நிறுவினார்.

மேற்கோள்கள்
-----------

1. ↑  Taimina, Daina. "Some Notes on Mathematics in Latvia Through the Centuries". Cornell University. 28 June 2013 அன்று பார்க்கப்பட்டது.
2. 1 2 3 4  Karin Reich, Elena Roussanova. "Carl Friedrich Gauss' Correspondents in the Baltics" (PDF). University of Hamburg. 28 June 2013 அன்று பார்க்கப்பட்டது.
3. ↑  "First geodetic expeditions on the territory of Estonia". University of Tartu History Museum. 16 ஜனவரி 2013 அன்று மூலம் பரணிடப்பட்டது. 28 June 2013 அன்று பார்க்கப்பட்டது.
4. ↑   *A Tale About the First Weights and Measures Intercomparison in the United States in 1832*. DIANE Publishing. பக். 35–. பன்னாட்டுத் தரப்புத்தக எண்:978-1-4223-2816-3.. பார்த்த நாள்: 29 June 2013.
சியாம் மன்னர் ஐந்தாம் இராமா (வலப்பக்கம் நிற்பவர்) அவரது 33 மகன்களில் சிலருடன், 1897.
**மகன்** (*son*) என்ற சொல் ஆண்பால் மகவினைக் குறிக்கும் உறவுமுறைப் பெயர். அதாவது, ஒரு பெற்றோருக்குப் பிறக்கும் ஆண் பிள்ளை அவர்களுடைய மகன் எனப்படுவான்.. இதற்கிணையான பெண்பால் மகவு மகள் எனப்படுகிறாள். இலக்கிய மற்றும் பொதுவழக்கில் இச்சொல் ஆண், ஆடவர் மற்றும் ஆண்பாற் பண்புகளையும் குறிக்கும். பிள்ளை, பையன் என்ற சொற்களும் பாவிக்கப்படுகின்றன.

தமிழில் மகன் உறவுமுறை
---------------------

ஒரு குறித்த தலைமுறையினருக்கு அடுத்த தலைமுறையில் உள்ள எல்லா ஆண் பிள்ளைகளையும், தமிழில், மகன் என்ற உறவுமுறைச் சொல் குறிக்க வல்லது. ஒருவருக்குப் பிறக்கும் ஆண் பிள்ளையை மட்டுமன்றி, அவருடைய ஒத்த பால் சகோதரருக்கும், அவரது மனைவி அல்லது கணவனின் ஒத்த பால் சகோதரருக்கும் பிறக்கும் ஆண் பிள்ளைகளும் அவருக்கு மகன் முறை என்பது தமிழர் வழக்கம். அவ்வாறான ஆண் பிள்ளை குறித்த நபரின் *பெறா மகன்* எனப்படுவான். இவ்வாறே ஒருவருடைய எதிர்ப் பால் சகோதரருக்கும், அவரது மனைவி அல்லது கணவனின் எதிர்ப் பால் சகோதரருக்கும் பிறக்கும் ஆண் பிள்ளைகளும் அவருக்கு "மருமகன்" உறவுமுறை ஆவான். *பெறா மகன்* என்பது பெறாமல் மகன் உறவுமுறை கொண்டவன் என்னும் பொருளைத் தருகிறது. *மருமகன்* என்பது *மருவு*. *மகன்* என்னும் சொற்களின் சேர்க்கையால் உருவானதாக இருக்கலாம்.

குறிப்புகள்
-----------

1. ↑  சென்னைப் பல்கலைக்கழகத் தமிழ்ப் பேரகராதியில் மகன் என்னும் சொல்லுக்கான பதிவு
[*தொடர்பிழந்த இணைப்பு*]
2. ↑  சென்னைப் பல்கலைக்கழகத் தமிழ்ப் பேரகராதியில் மருகன் என்னும் சொல்லுக்கான பதிவு
[*தொடர்பிழந்த இணைப்பு*]
**வடமராட்சி** (*Vadamaraadchi* அல்லது *Vadamarachchi*), என்பது இலங்கையின் வட முனையில் அமைந்துள்ள யாழ்ப்பாணக் குடாநாட்டில் உள்ள ஒரு புவியியற் பிரிவாகும். அண்ணளவாக 1262 சதுர மைல்கள் பரப்பளவைக் கொண்ட யாழ்ப்பாணக் குடாநாடு, குடியேற்றவாத ஆட்சிக்காலங்களுக்கு முன்பிருந்தே வலிகாமம், வடமராட்சி, தென்மராட்சி, பச்சிலைப்பள்ளி என நான்கு பிரிவுகளாகப் பிரிக்கப்பட்டிருந்தது. குடாநாட்டின் வடக்குப் பகுதியில் அமைந்துள்ளது வடமராட்சிப் பிரிவாகும்.

குடத்தனை மணற்குன்றுகள்
வடமராட்சிப் பகுதியானது வடமராட்சி வடக்கு, வடமராட்சி கிழக்கு, மற்றும் வடமராட்சி தென்மேற்கு என மூன்று பிரிவுகளாகப் பிரிக்கப்பட்டுள்ளது.

பெயர்
-----

வடமராட்சி என்பது *"வடக்கு மக்களின் ஆட்சிப் பகுதி"* என்பது பொருள். வடமார் என்பது வடக்கு மக்களைக் குறிக்கும். இங்கு வசிக்கும் மக்கள் *வடமராட்சியார்* என அழைக்கப்படுகின்றனர். முன்னர் வடமறவர் என்ற குறுநில மன்னர் ஆட்சி செய்த இடமாக இருந்தமையால் வடமறவர் ஆட்சி என அழைக்கப்பட்டு வடமராட்சி என மருவிற்று.

வடமராட்சியில் உள்ள ஊர்கள்
-------------------------

வடமராட்சியில் பருத்தித்துறை, வல்வெட்டித்துறை போன்ற துறைமுகப் பட்டினங்களும், கற்கோவளம், அம்பன், குடத்தனை, நாகர்கோயில் போன்ற கடல்சார் கிராமங்களும், தும்பளை, புலோலி, அல்வாய், வதிரி, கரவெட்டி, கரணவாய், துன்னாலை, உடுப்பிட்டி, வல்வெட்டித்துறை, தொண்டைமானாறு போன்ற கிராமங்களும் உள்ளன.

இவற்றையும் பார்க்கவும்
----------------------

* வலிகாமம்
* தென்மராட்சி
* வடமராட்சி ஒப்பரேசன் லிபரேசன்
* வடமராட்சி இந்து மகளிர் கல்லூரி

மேற்கோள்கள்
-----------

1. ↑  "Vadamaraadchi". *TamilNet*. 22 January 2009. .
***சிறை*** (*Sirai*) 1984 ஆம் ஆண்டு வெளிவந்த தமிழ்த் திரைப்படமாகும். ஆர். சி. சக்தி இயக்கத்தில் வெளிவந்த இத்திரைப்படத்தில் ராஜேஷ், லட்சுமி மற்றும் பலரும் நடித்துள்ளனர்.

நடிகர்கள்
---------

* லட்சுமி- பாகீரதி
* ராஜேஷ்- அந்தோனியாக
* பாண்டியன் - முத்துவாக
* இளவரசி - ஜில்லாவாக
* பிரசன்னா- ரகுபதியாக
* எஸ். எஸ். சந்திரன்
* வி. கோபாலகிருட்டிணன்- இருதயசாமி
* ஐசரி வேலன்- மருது
* அனுராதா - ("பாத்துக்கோ" பாடலில் சிறப்புத் தோற்றம்)

பாடல்கள்
--------

இத்திரைப்படத்திற்கு எம். எஸ். விஸ்வநாதன் இசையமைத்திருந்தார், பாடல் வரிகளை புலமைப்பித்தன், முத்துலிங்கம் மற்றும் பிறைசூடன் ஆகியோர் எழுதினர். இந்தப் படம் கவிஞர் பிறைசூடனின் திரைப்பட அறிமுகமாகும். அவர் "ராசாத்தி ரோசாப்பூ வெக்கம் ஏனோ இன்னும்" பாடலை எழுதினார், முத்துலிங்கம் "பாத்துக்கோ" எழுதினார், புலமைப்பித்தன் "நான் பாடிக்கொண்டே இருப்பேன்", மற்றும் "விதி எனும் கரங்கள்" பாடல்களை எழுதினார். "நான் பாடிக்கொண்டே இருப்பேன்" பாடல் கர்நாடக ராகத்தில் ஷ்யாமா என அழைக்கப்படுகிறது.

மேற்கோள்கள்
-----------

1. ↑  Rajadhyaksha & Willemen 1998, ப. 464.
2. ↑  "Sirai". *JioSaavn*. 9 April 2018 அன்று மூலதளத்திலிருந்து பரணிடப்பட்டது எடுக்கப்பட்டது. 9 April 2018 அன்று பார்க்கப்பட்டது.
**மகத் தாலுகா** (**Mahad taluka**), இந்தியாவின் மகாராட்டிரா மாநிலத்தின் ராய்கட் மாவட்டத்தின் 8 தாலுகாக்களில் ஒன்றாகும். இதன் தலைமையிடம் மகத் நகரம் ஒரு நகராட்சி ஆகும். மேலும் இத்தாலுகா 2 கணக்கெடுப்பில் உள்ள ஊர்களையும், 181 வருவாய் கிராமங்களையும் கொண்டுள்ளது.

மக்கள் தொகை பரம்பல்
-------------------

2011 இந்திய மக்கள் தொகை கணக்கெடுப்பின் படி, மகத் தாலுகாவின் மொத்த மக்கள் தொகை 1,80,191 ஆகும். மக்கள் தொகையில் ஆண்கள் 88,734 மற்றும் பெண்கள் 91,457 ஆக உள்ளனர். பாலின விகிதம் 1000 ஆண்களுக்கு 1,031 பெண்கள் வீதம் உள்ளனர். 6 வயதிற்குட்பட்ட குழந்தைகள் எண்ணிக்கை 19,044 - 11% ஆகும். சராசரி எழுத்தறிவு 81.9% ஆகும். மக்கள் தொகையில் பட்டியல் மக்கள் மற்றும் பழங்குடிகள் முறையே 8,463 மற்றும் 9,226 ஆகவுள்ளனர். இதன் மக்கள் தொகையில் இந்துக்கள் 79.44%, இசுலாமியர்கள் 13.33%, பௌத்தர்கள் 6.68%, சமணர்கள் 0.15%, கிறித்துவர்கள் 0.16% மற்றும் பிறர் 0.23% ஆக உள்ளனர்.

மேற்கோள்கள்
-----------

1. ↑  DISTRICT RAIGAD
2. ↑  Mahad Taluka
3. ↑  Mahad Taluka Population, Caste, Religion Data - Raigarh district, Maharashtra
**2022 சிகாகோ மாரத்தான்** (*2022 Chicago Marathon*) 2022 ஆம் ஆண்டு அக்டோபர் மாதம் 9 ஆம் தேதியன்று நடைபெற உள்ளது.அக்டோபர் 9, 2022. இம்மாரத்தான் அமெரிக்க நாட்டின் சிகாகோ நகரத்தில் நடைபெறும் வருடாந்திர மாரத்தான் பந்தயத்தின் 44 ஆவது பதிப்பாகும். ஓர் உலக தடகள அடையாள சாலை பந்தயங்கள் நிகழ்வாக நடைபெறும் இப்பந்தயம் உலக அளவில் நடைபெறும் நான்கு பெரிய மாரத்தான் பந்தயங்களில் ஒன்றாகும்.. இப்பந்தயம் ஆறு வாரங்களுக்கு நடைபெறும். நிகழ்வில் 40,000 பேருக்கும் மேற்பட்ட ஓட்டப்பந்தய வீரர்கள் பங்கேற்பார்கள் என்று எதிர்பார்க்கப்படுகிறது.

போட்டியாளர்கள்
--------------

முந்தைய ஆண்டு பந்தயத்தில் வெற்றி பெற்ற எத்தியோப்பியாவைச் சேர்ந்த சீஃபு துரா தனது பட்டத்தை தக்கவைத்துக் கொள்ள மீண்டும் வருவார் என்று எதிர்பார்க்கப்படுகிறது. 2019 ஆம் ஆண்டு துபாயில் 2:03:40 மணி நேரத்தில் மராத்தான் ஓடிய இவரது சகநாட்டவரான எர்பாசா நெகாசாவௌம் பந்தயத்தில் இவருடன் சேருவார் என்றும் எதிர்பார்க்கப்படுகிறது. கென்ய நாட்டு ஓட்டப்பந்தய வீரர்களான பெர்னார்ட்டு கோச் மற்றும் எலிசா ரோட்டிச்சு ஆகியோரும் இப்போட்டிக்கு வருவார்கள் என்று எதிர்பார்க்கப்படுகிறது.

கென்ய ஓட்டப்பந்தய வீராங்கனை உரூத் செபங்கெடிச்சு, நடப்பு சாம்பியனாக பெண்களுக்கான பந்தயத்தில் வெற்றி பெற விரும்புகிறார். எத்தியோப்பிய ஓட்டப்பந்தய வீரர்களான உருட்டி அகா மற்றும் ஏவன் அய்லு தெசே மற்றும் கென்ய ஓட்டப்பந்தய வீரர்களான செலசுடின் செப்சிர்சிர் மற்றும் விவியன் கிப்லாகாட்டு ஆகியோரும் இக்களத்தில் சேர திட்டமிடப்பட்டுள்ளனர்.

அமெரிக்க சக்கர நாற்காலி தடகள வீராங்கனையான தாட்டியானா மெக்ஃபேடன், சிகாகோ மராத்தானை இதற்கு முன்பு ஒன்பது முறை வென்றுள்ளார். இவர் தனது பட்டத்தை காப்பாற்றிக் கொள்ள வருவார் என்றும் எதிர்பார்க்கப்படுகிறது.

குறிப்புகள்
-----------

1. ↑  In chronological order, the events are: the Berlin Marathon on செப்டம்பர் 25, 2022; the London Marathon on அக்டோபர் 2, 2022; the Chicago Marathon on அக்டோபர் 9, 2022; and the New York City Marathon on நவம்பர் 6, 2022

மேற்கோள்கள்
-----------

1. ↑
2. ↑
3. ↑
4. ↑
5. 1 2 3
6. ↑
7. 1 2

புற இணைப்புகள்
--------------

* Official site
**மகததேசம்**  காசிக்கு தெற்கில் யமுனையும், கங்கையும் கூடும் **பிரயாகை** என்னும் இடத்தில் கிழக்கில் **கயா**, தெற்கில் **சித்திரகூட மலை** வரை பரவி இருந்த தேசம்.

இருப்பிடம்
----------

இந்த தேசம் நடுவில் உயர்ந்தும்,நான்கு பக்கங்களிலும் சரிவாய் சாய்ந்தும் மிகவும் நல்ல மண் வளத்துடன் இருக்கும் தேசமாகும். இந்த தேசத்தில் எப்போதும் மழை பெய்து கொண்டே இருக்கும்.

மலை, காடு, விலங்குகள்
---------------------

இந்த தேசத்தின் கிழக்குப்பாகத்தில் சிறு, சிறு குன்றுகளும், சிறு, சிறு காடுகளும் குறைவாயும், செழிப்பான நல்ல பூமி அதிகமாகவும் இருக்கும். இந்த மலைகளில் **சித்ரகூட மலை** என்னும் மலை மிகச்சிறந்தவை. இந்த மலைத்தொடருக்கு **கமட்டாகிரி**என்றும் பெயர் உண்டு.

நதிகள்
------

இந்த மகததேசத்தின் **சித்ரகூட மலை**யின் அருகில் **பல்குனீ** நதியும், **தேவிகாந்தி** நதியும் **கிரிகாணதீர்த்தம்** ஒன்று சேர்ந்து மகத தேசத்தை செழிக்க வைக்கின்றது. அங்கதேசத்திற்கு மேற்கில் கங்கையுடன் சேர்ந்து கிழக்குக் கடலில் வீழ்கிறது.

கருவி நூல்
----------

* புராதன இந்தியா என்னும் 56 தேசங்கள் - சந்தியா பதிப்பகம் - சென்னை-83- மூன்றாம் பதிப்பு-2009

சான்றடைவு
---------

1. ↑  "புராதன இந்தியா"-பி. வி. ஜகதீச அய்யர்-1918 - Published by- P. R. Rama Iyer & co-madaras
2. ↑  புராதன இந்தியா என்னும் பழைய 56 தேசங்கள் - சந்தியா பதிப்பகம் - சென்னை-83- மூன்றாம் பதிப்பு-2009- பக்கம் - 223 -
**2,4-டைநைட்ரோ அனிலின்** *(2,4-Dinitroaniline)* என்பது C6H5N3O4 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். ஒரு வெடிபொருளாகவும், ஆல்டிகைடுகள் மற்றும் கீட்டோன்களை அடையாளப்படுத்த உதவும் ஒரு வினையாக்கியாகவும் இச்சேர்மம் பயன்படுத்தப்படுகிறது.

தயாரிப்பு
---------

1-குளோரோ-2,4-டைநைட்ரோபென்சீனுடன் அமோனியாவை வினைபுரியச் செய்து 2,4-டைநைட்ரோ அனிலினை தயாரிக்கலாம். 
அனிலினை மின்னணுநாட்ட அரோமாட்டிக் பதிலீடு வினைக்கு உட்படுத்தியும் இதை தயாரிக்கலாம். அனிலினின் வினைத்திறன் காரணமாக நேரடியான நைட்ரோயேற்றம் இவ்வினையில் பரிந்துரைக்கப்படுவதில்லை. ஏனெனில் அனிலின் அனிலினியமாக புரோட்டானேற்றம் அடையும் அல்லது ஆக்சிசனேற்றப்பட்டு விடும். எனவே அசிட்டைல் பாதுகாப்பு வினை பயன்படுத்தப்பட வேண்டும்.

காரத்தன்மை
----------

அனிலினுடன் ஒப்பிடுகையில் 2,4-டைநைட்ரோ அனிலினின் காரத்தன்மை மேலும் பலவீனமாக உள்ளது. நைட்ரோ குழுக்களின் எலக்ட்ரான்-திரும்பப் பெறும் தன்மை இதற்குக் காரணமாகும். இது 2,4-டைநைட்ரோ அனிலினின் இணை அமிலத்தின் காடித்தன்மை எண் மதிப்பை ஐதரோனியம் அயனிகளைக் காட்டிலும் குறைவாக மாற்றுகிறது. அதாவது இது ஒரு வலுவான அமிலம் ஆகும்.

{\displaystyle {\ce {C6H3(NH3+)(NO2)2 + H2O -> C6H3(NH2)(NO2)2 + H3O+}}}
அமினோ குழுவிலுள்ள புரோட்டான்களும் அனிலினைக்காட்டிலும் அமிலத்தன்மை மிகுந்தனவாக உள்ளன.

பயன்கள்
-------

2,4-டைநைட்ரோ அனிலின் பொதுவாக ஒரு வெடிபொருளாகப் பயன்படுத்தப்படுகிறது. அசோ சாயங்கள் மற்றும் தெளிக்கும் சாயங்களை பெருமளவில் தயாரிக்க இச்சேர்மம் பயன்படுத்தப்படுகிறது, அச்சிடும் மை, டோனர் எனப்படும் வண்ணச் சாயம் மற்றும் பாதுகாப்புப் பொருள்களான பதனச் சரக்குகளை தயாரிப்பதற்கும் இதைப் பயன்படுத்தலாம். தெளிப்பு சாயங்கள், நடுநிலை சாயங்கள், கந்தகச் சாயங்கள், கரிம நிறமிகள் போன்றவற்றில் இது ஓர் இடைநிலைப் பொருளாக உள்ளது.

பாதுகாப்பு
----------

2,4-டைநைட்ரோ அனிலின் மிதமான நச்சுத்தன்மையுடைய ஒரு சேர்மமாகும். இதன் உயிர் கொல்லும் அளவு 285 மி.கி / கிலோ ஆகும். இருப்பினும் இச்சேர்மத்தின் முக்கிய ஆபத்து என்னவென்றால் இது வெடிக்கும் மற்றும் உராய்வு அல்லது வெப்பம் காரணமாக இது தீப்பிடித்து எரியும்.

மேற்கோள்கள்
-----------

1. ↑  "2,4-Dinitroaniline CAS#: 97-02-9". *www.chemicalbook.com*. 2019-03-23 அன்று பார்க்கப்பட்டது.
2. ↑  PubChem. "2,4-Dinitroaniline". *pubchem.ncbi.nlm.nih.gov* (ஆங்கிலம்). 2019-03-23 அன்று பார்க்கப்பட்டது.
**மகதி பறவைகள் சரணாலயம்** *(Magadi Bird Sanctuary)* இந்தியாவின் கர்நாடக மாநிலத்திலுள்ள கதக் மாவட்டத்தில் அமைந்துள்ளது. 

சிராகட்டி தாலுகாவிலுள்ள மகதி கிராமத்தின் ஏரியில் இச்சரணாலயம் அமைந்துள்ளது.  கதக் நகரத்திலிருந்து 26 கிலோமீட்டர் தொலைவிலும், சிராகட்டியிலிருந்து எட்டு கிலோமீட்டர் தொலைவிலும் இலட்சுமேசுவரத்திலிருந்து 11 கிலோமீட்டர் தொலைவிலும் கதக்-பெங்களூர் சாலையில் மகதி கிராமம் உள்ளது. கர்நாடகாவில் பல்லுயிர் பெருக்கதிற்காக கிடைத்துள்ள முக்கிய இடங்களில் இதுவும் ஒன்றாகும்.

மகதி கிராமத்திற்கு புலம்பெயர்ந்த பட்டைத்தலை வாத்து
மகதி ஈரநிலங்களுக்கு குடிபெயரும் பறவைகளில் ஒன்று பட்டைத்தலை வாத்தாகும்.  பொதுவாக பறவைகள் மீன்கள் உட்பட பிற நீர்வாழ் விலங்குகள் போன்றவற்றை சாப்பிடுகின்றன. ஆனால் புலம்பெயர்ந்து வருகைதரும் இவ்வகைப் பறவைகள் விவசாய விளைபொருட்களை சாப்பிடுவதற்கு ஆர்வம் காட்டுகின்றன. 

குளிர்காலத்தில் இவை பார்லி, அரிசி மற்றும் கோதுமை போன்ற தானியங்களை உண்பதால் அப்பயிர்களை பெரிதும் சேதப்படுத்துகின்றன. 

மகதி ஏரியை மீன்வளத் துறையும் மகதி கிராமப் பஞ்சாயத்தும் கர்நாடக அரசும் கட்டுப்பாட்டில் வைத்துள்ளன. 
கிராமப் பஞ்சாயத்து உட்பட உள்ளூர் நிறுவனங்கள் ஏரியையும் பறவைகள் சரணாலயதையும் மேம்படுத்தும் முயற்சிகளில் ஈடுபடுகின்றன. கர்நாடக பல்கலைகழகம் பறவைகள் ஆய்வுக்கு ஆதரவளிக்கிறது.

இவற்றையும் காண்க
----------------

* கதக் - பெட்டகேரி
* இலட்சுமேசுவரம்
* குக்கனூர் கல்லேஸ்வரம்

மேற்கோள்கள்
-----------

1. ↑  "Magadi tank, Biodiversity hotspots of Karnataka". Dr. A. V. Narasimha Murthy. 2008-11-25 அன்று பார்க்கப்பட்டது.
2. ↑  "Bar-headed Goose". Dr. A. V. Narasimha Murthy. 2008-11-25 அன்று பார்க்கப்பட்டது.
3. ↑  "BIRDS OF INDIA A8". Dr. A. V. Narasimha Murthy. July 8, 2011 அன்று மூலம் பரணிடப்பட்டது. 2008-11-25 அன்று பார்க்கப்பட்டது.

புற இணைப்புகள்
--------------

விக்கிமீடியா பொதுவகத்தில்,  
 ***மகதி பறவைகள் சரணாலயம்***   
என்பதின் ஊடகங்கள் உள்ளன.
கிபி 2ம் நூற்றாண்டின் ஆரம்பத்தில் கீழைத்தேய அரைக்கோளம்
கிபி 2ம் நூற்றாண்டின் இறுதியில் கீழைத்தேய அரைப்பகுதி
பிரித்தானியாவில் கிரீனெட் என்ற இடத்தில் எஞ்சியிருக்கும் ஏட்ரியன் சுவரின் பகுதி
**2ம் நூற்றாண்டு** என்ற காலப்பகுதி ஜூலியன் நாட்காட்டியின் படி கிபி 101 தொடக்கம் கிபி 199 வரையான காலப்பகுதியை குறிக்கிறது. இக்காலப் பகுதி தொன்முறை யுகமாகக் கருதப்படுகிறது.

இந்நூற்றாண்டின் ஆரம்பத்தில், ரோமப் பேரரசு அதன் பேரரசன் திராசானின் ஆட்சியின் கீழ் மிகப்பெரும் வளர்ச்சியைக் கண்டிருந்தது. ஆனாலும் திராசானின் மறைவிற்குப் பின்னர் (117) அதன் மிகுதியான வரலாறு வெறுமனே ஆட்சியைக் காப்பாற்றும் வகையிலான நடவடிக்கைகளிலேயே ஈடுபட்டிருந்தது. இக்காலப்பகுதியில் ஏட்ரியன் என்பவனின் ஆட்சியில் ஜெருசலேமில் இருந்து யூதர்கள் வெளியேற்றப்பட்டனர். இரண்டாம் நூற்றாண்டின் கடைசிப் பகுதியில் மார்க்கசு அவுரேலியசு என்ற ரோமப் பேரரசனின் இறப்புக்குப் பின்னர் அமைதி மற்றும் செழுமையான காலப்பகுதி மறைய ஆரம்பித்தது.

சீனா கான் வம்சத்தினரின் ஆட்சியின் கீழ் தொடர்ந்து இருந்து வந்தது. இந்நூற்றாண்டின் முதல் அரைப்பகுதியில் நடு ஆசியாவில் சீனா தனது ஆதிக்கத்தைப் பரவலாக்கியது. ஆனாலும் இரண்டாம் அரைப்பகுதியில் ஊழல், மற்றும் கிளர்ச்சி காரணமாக இவ்வாட்சி ஆட்டம் காணத் தொடங்கியது. முடிவில் கிபி 220 ஆம் ஆண்டில் ஹான் ஆட்சி முடிவுக்கு வந்தது.

நிகழ்வுகள்
----------

* 96 – 180: ரோமப் பேரரசை ஐந்து சிறந்த பேரரசர்கள் (நேர்வா, திராசான், ஏட்ரியன், அந்தோனியசு பயசு, மார்கசு அவுரேலியசு) ஆட்சி புரிந்தார்கள்.
* ஆக்சம் இராச்சியம் (எதியோப்பியாவில்) உருவானது.
* 122 – 132: பிரித்தானியாவுக்குக் குறுக்கே ஏட்ரியனின் சுவர் கட்டப்பட்டது.
* 132 – 135: ரோமப் பேரரசுக்கு எதிராக யூதர்களின் கிளர்ச்சி
* 144: ரோம் தேவாலயத்திற்கெதிராக மார்க்கியோனிசம் உருவானது.
* 184 – 205: சீனாவில் கான் பேரரசுக்கு எதிராக கிளர்ச்சி

கண்டுபிடிப்புகள்
----------------

* சீனா பத்திரிகைத் தாளைக் கண்டுபிடித்தது (105)
* தொலெமி கண்ணுக்குத் தெரியக்கூடிய விண்மீன்களின் தொகுப்பை எழுதினார்.
* 132: நிலநடுக்கத்தின் திசையைக் கண்டறியும் கருவியை முதன் முதலாக சீனர்கள் கண்டுபிடித்தனர்.
* யுனானி மருத்துவம் அறிமுகம்

வேறு
----

* பதிற்றுப்பத்து நூல் எழுதப்பட்டது.

குறிப்பிடத்தக்கவர்கள்
---------------------

* புளூட்டாக், (கிபி 46 - கிபி 120)
* தொலெமி (கிபி 90 - 168)

மேற்கோள்கள்
-----------
**2,4-டைகுளோரோபீனாக்சியசிட்டிக் அமிலம்** (*2,4-Dichlorophenoxyacetic acid*) C8H6Cl2O3 என்ற மூலக்கூற்று வாய்ப்பாட்டால் விவரிக்கப்படும் ஒரு கரிமச் சேர்மமாகும். இதை சுருக்கமாக 2,4-D என்று அழைப்பார்கள். இச்சேர்மம் அகன்ற இலைக் களைகளைக் கட்டுப்படுத்துவதற்குப் பயன்படும் ஒரு களைக்கொல்லி ஆகும். அமெரிக்காவில் அதிக அளவில் பயன்படும் களைக்கொல்லிகளில் மூன்றாவது நிலையிலும், உலகில் மிக அதிகமாகப் பயன்படும் களைக்கொல்லியாகவும் இது உள்ளது.

2,4-டைகுளோரோபீனாக்சியசிட்டிக் அமிலம் பீனாக்சி வகை களைக்கொல்லியாக வகைப்படுத்தப்படுகிறது.

வரலாறு
------

2,4-D இரண்டாம் உலகப் போர்க் காலத்தில், போரில் ஈடுபட்டிருந்த பிரித்தானியாவில் பயிர் விளைச்சலைக் கூட்டும் நோக்குடன், ரொதாம்ஸ்ட்டெட் ஆய்வு நிலையத்தில், ஜூதா ஹிர்ச் குவாஸ்ட்டெல் (Judah Hirsch Quastel) என்பவரின் தலைமையிலான குழுவினரால் உருவாக்கப்பட்டது. இது 1946 ஆம் ஆண்டில் விற்பனைக்கு விடப்பட்டபோது, முதலாவது வெற்றிகரமான தெரிந்தழிக்கும் களைக்கொல்லியாக இருந்தது. இது ஒருவித்திலையிகளை விடுத்து இருவித்திலையிகளை மட்டுமே அழித்ததால், கோதுமை, சோளம், நெல் போன்ற தானியங்களின் பயிர்ச் செய்கைகளில் களைக் கட்டுப்பாட்டை இலகுவாக்கியது.

செயல் பொறிமுறை
--------------

2,4-D தாவர வளர்ச்சி நெறிப்படுத்திகள் வகுப்பைச் சார்ந்த ஒரு செயற்கை ஆக்சின் (auxin) ஆகும். இவை தாவரத்தின் இலைகளூடாக உறிஞ்சப்பட்டு அவற்றின் வளர்திசுக்களுக்குக் கொண்டுசெல்லப்படுகின்றன. இதனால் உண்டாகும் கட்டுப்பாடற்ற, தக்கவைக்க முடியாத வளர்ச்சியினால், தண்டுகள் சுருள்வதுடன், இலைகளும் உதிர்ந்து தாவரம் இறந்துவிடுகிறது. 2,4-D பெரும்பாலும் ஒரு அமைன் உப்புவடிவிலேயே பயன்படுகிறது ஆயினும், கூடிய திறன் கொண்ட எசுத்தர் வடிவிலும் உள்ளது.

மேற்கோள்கள்
-----------

1. ↑  "Compendium of Pesticide Common Names".
2. ↑  National Pesticide Information Center NPIC 2,4-D Technical Fact Sheet

புற இணைப்புகள்
--------------

விக்கிமீடியா பொதுவகத்தில்,  
 ***2,4-டைகுளோரோபீனாக்சியசிட்டிக் அமிலம்***   
என்பதின் ஊடகங்கள் உள்ளன. 

* CDC - NIOSH Pocket Guide to Chemical Hazards
* Overview of the toxic effects of 2,4-D Sierra Club Canada January, 2005
* "Review of 2,4-dichlorophenoxyacetic acid (2,4-D) biomonitoring and epidemiology" Review of the literature by Dow scientists Crit Rev Toxicol. Oct 2012
* PPDB Pesticides Properties database entry for 2,4-D
* 2,4-D on Pubchem
**அகத்தோன்றல்** *(Endogenous)* என்பது ஒரு பொருள் அல்லது செயல்முறை ஒரு உயிரினத்தின் உள்ளிருந்தே அல்லது அவ்வுயிரினத்தின் திசுவில் இருந்தே அல்லது உயிரினத்தின் செல்லில் இருந்தே தோன்றுவதைக் குறிக்கும்.

அகத்தோன்றல் வைரசுப் பொருட்கள் என்பவை டி.என்.ஏ வரிசைப்பொருட்களைக் குறிக்கிறது. இவ்வரிசைப் பொருட்கள் வம்ச பரம்பரையாக மரபணுத் தொகுதிக்குள் உள்ள கரு அணுக்களால் செலுத்தப்படுகின்றன. இவ்வரிசைப் பொருட்கள் வைரசுகளின் துகள்களாகவோ அல்லது முழு வைரசின் மரபணுத் தொகுதிகளாகவோ (முந்தைய வைரசு) ஒரு தலைமுறையில் இருந்து அடுத்த தலைமுறைக்கு செலுத்தப்பட்டு ஓம்புயிர் மாற்றுருவாகச் செயல்படுகின்றன.

மூப்படைதல், மாதவிலக்குச் சுழற்சி மற்றும் தாவரங்கள் மற்றும் விலங்கினங்களின் பருவநிலை மாறுபாடுகள் ஆகியனவும் அகத்தோன்றல் செயல்முறைகளில் அடங்கும்.

சில உயிரியல் அமைப்புகளில் பொதுவாக நிலைக்கருவிலி உயிரினங்களில் அகத்தோன்றல் என்பது டி.என்.ஏ வை பெற்றுக் கொள்பவர்களைக் குறிக்கிறது. எனினும், ஒருசீர்த்திடநிலை காரணமாக அக மற்றும் புறச்சூழல் தாக்கங்களைப் பகுத்தறிவது பெரும்பாலும் கடினமாகும்.

செல்கள் மூலமாக உற்பத்தி செய்யப்படும் அகத்தோன்றல் படியெடுத்தல் காரணிகளை படியாக்கப்பட்ட மரபணுவாக உருவாக்குவது எதிர்க்கப்படுகிறது.

சொற்பிறப்பியல்
--------------

பண்டைய கிரேக்க மொழியில் **endogenous** என்றால் அகம் + தோன்றல் என்பதாகும்.

மேற்கோள்கள்
-----------

1. ↑  "Endogenous | Define Endogenous at Dictionary.com". Dictionary.reference.com. 2011-07-11 அன்று பார்க்கப்பட்டது.

இவற்றையும் காண்க
----------------

* அகத்தோன்றல்(பொருளியல்)
* அகத்தோன்றல் முன்னுரிமைகள்
* அகத்தோன்றல் வளர்ச்சிக்கோட்பாடு
* புறப்பகுதி

வெளி இணைப்புகள்
---------------

* அகத்தோன்றல் (உயிரியல்) – விளக்கம்
**லிண்டே- பிராங்க்- கரோ செயல்முறை** *( Linde–Frank–Caro process)* என்பது ஐதரசன் தயாரிக்கின்ற ஒரு தயாரிப்பு முறையாகும். இம்முறையில் நீர்-வாயுவில் இருக்கும் ஒரு ஐதரசன் மற்றும் கார்பன் டை ஆக்சைடு ஆகியவை நீக்கப்பட்டு ஐதரசன் தயாரிக்கப்படுகிறது. இச்செயல் முறை 1909 ஆம் ஆண்டில் அடால்ப் பிராங்க் என்பவரால் கண்டறியப்பட்டு கார்ல் வோன் லிண்டே மற்றும் எயின்ரிச் கரோ ஆகியவர்களால் மேம்படுத்தப்பட்டது.

செயல்முறை விளக்கம்
------------------

20 பார் அழுத்தத்திற்கு உட்படுத்தப்பட்ட நீர்வாயுவானது லிண்டே பிராங்க் கரோ உலைக்குள் செலுத்தப்படுகிறது. உலையில் உள்ள நீர் தூணில் பெரும்பாலான கார்பன் டை ஆக்சைடு மற்றும் கந்தகம் முதலியன நீக்கப்படுகின்றன. பின்னர் உள்ள எரிசோடா நிரப்பப்பட்ட குழாய்களில் எஞ்சியிருக்கும் கார்பன் டை ஆக்சைடு, கந்தகம்,மற்றும் நீர் ஆகியன வாயு ஓட்டத்தில் இருந்து நீக்கப்படுகின்றன. வாயு குளிர்விக்கும் அறைக்குள் செலுத்தப்பட்டு – 119 0 செல்சியசு வெப்பநிலைக்கு குளிர்விக்கப்படுகிறது. இதனால் பெரும்பாலான வாயு முழுவதும் ஒடுக்கமடைந்து திரவமாகின்றன. எஞ்சியிருக்கும் வாயு அடுத்த கலனுக்குள் அனுப்பப்படுகிறது. அங்கு -205 0 செல்சியசு வெப்பநிலைக்கு குளிர்விக்கப்பட்டு திரவமாக்கப்பட்ட நைட்ரசன் இருக்கிறது. இக்கலனில் வாயுவானது மேலும் குளிர்விக்கப்பட்டு இறுதி விளை பொருளாக ஐதரசன் வாயு உருவாகிறது.

மேற்கோள்கள்
-----------

1. ↑  The chemistry and manufacture of hydrogen Teed, P. Litherland (Philip Litherland), 1919
2. ↑  Linde-Frank-Caro process
3. ↑  125 Years of Linde: A Chronicle p. 30.

இவற்றையும் காண்க
----------------

* நீர்-வாயு சிஃப்ட் வினை
* பிராங்க் கரோ செயல்முறை
**பிகார் அருங்காட்சியகம்** (Bihar Museum) (இந்தி: बिहार संग्रहालय) இந்திய மாநிலமான பிகாரின் தலைநகரான பாட்னாவில் ஆகஸ்டு, 2015ல் திறக்கப்பட்ட கலைப் பொருட்களுக்கான அருங்காட்சியகத்தின் ஒரு பகுதியாகும்.  .

அமைவிடம்
--------

இவ்வருங்காட்சியகம் பாட்னா நகரத்தின் பெய்லி சாலையில், ஜவகர்லால் நேரு மார்க் பகுதியில் அமைந்துள்ளது.

நவீன அருங்காட்சியகம்
--------------------

பிகாரின் தொல் வரலாற்றை விளக்கும் வகையில் ஏழு கலைக்கூடங்களின் தொகுதியான இவ்வருங்காட்சியகம், 517 கோடி செலவில் உலகத் தரத்தில் நவீனமயமாக்கப்பட்டு, 2.5 இலட்சம் சதுர அடியில், இரண்டு தளங்களுடன் கூடிய கட்டிடங்கள் கட்டப்பட்டுள்ளது. இந்த மேம்படுத்தப்பட்ட அருங்காட்சியகத்தை பிகார் முதலமைச்சர் நிதிஷ் குமார் 2 அக்டோபர் 2017ல் திறந்து வைத்தார். இப்புதிய அருங்காட்சியகம் பிகார் மாநிலத்தில் கலை, வரலாறு, தொல்லியலை விளக்கும் வகையில் அமைந்துள்ளது.

புத்தர், மகாவீரர், நாளந்தா பல்கலைக்கழகம், மகாத்மா காந்தி முதன் முதலில் பிகாரின் சம்பராணில் துவக்கிய  ஒத்துழையாமை இயக்க நிகழ்வுகள், சாணக்கியரின் தத்துவங்களும், மௌரியப் பேரரசு, பேரரசர் அசோகர் மற்றும் குப்தப் பேரரசுகளின் வரலாற்று நிகழ்வுச் சின்னங்கள் இடம் பெற்றுள்ளது. 

2,000 – 2300 ஆண்டுகளுக்கு முந்தைய அசோகர் காலத்திய யட்சினி சிற்பம், பிரித்தானிய இந்தியா ஆட்சியின் போது மொரிசியஸ், சுரிநாம், டிரினிடாட், டுபாகோ போன்ற நாடுகளுக்கு புலம் பெயர்ந்த பிகாரி மக்களின் வரலாற்றை காட்சிப்படுத்தும் ஓவியங்கள் காட்சிப்படுத்தப்பட்டுள்ளது.

மேலும் 171 பௌத்த பிக்குகளின் வெண்கலச் சிற்பங்களின் தொகுதி மற்றும் 6,000 கிலோ எடை கொண்ட புத்தரின் வெண்கலச் சிலை இவ்வருங்காட்சியகத்தில் காட்சிப்படுத்தப்பட்டுள்ளது.

நுழைவுக் கட்டணம்
----------------

அருங்காட்சியகத்தை பார்வையிட பெரியர்களுக்கு ரூ. 100ம்; சிறுவர்களுக்கு ரூ. 50ம்; வெளிநாட்டவர்களுக்கு ரூ. 500 கட்டணமாக வசூலிக்கப்படுகிறது.

இதனையும் காண்க
--------------

பீகார்
------

* பாட்னா அருங்காட்சியகம்
* ஜலான் அருங்காட்சியகம், பாட்னா
* தொல்லியல் அருங்காட்சியகம், புத்தகாயா
* நாளந்தா தொல்லியல் அருங்காட்சியகம்
* தொல்லியல் அருங்காட்சியகம், வைசாலி
* தொல்லியல் அருங்காட்சியகம், விக்ரம்சீலா
* சந்திரதாரி அருங்காட்சியகம்
* மகாராஜாதிராஜா லட்சுமிஷ்வர் சிங் அருங்காட்சியகம், தர்பங்கா
* இந்தியத் தொல்லியல் துறையின் அருங்காட்சியகங்கள்
* இந்தியாவில் உள்ள அருங்காட்சியகங்களின் பட்டியல்

மேற்கோள்கள்
-----------

1. ↑  "कैसा होगा बिहार का नया museum?, iconic museum in Patna, New Bihar Museum in Patna | Biharplus". Biharplus.in. 2014-01-04 அன்று மூலம் பரணிடப்பட்டது. 2014-01-03 அன்று பார்க்கப்பட்டது.
2. ↑  "'Who says museum's incomplete?'". Telegraphindia.com. 2015-09-14. 2015-12-22 அன்று பார்க்கப்பட்டது.
3. ↑  "Bihar Museum a big draw for children, youngsters".
4. ↑  "Nitish Kumar inaugurates 'Bihar Museum'". Jagran Post. 8 August 2015.. பார்த்த நாள்: 8 August 2015.
5. ↑  "Bihar Museum's newly opened premises offer world-class display for state's cultural heritage". firstpost.com. 2017-10-14. 2017-10-14 அன்று பார்க்கப்பட்டது.

வெளி இணைப்புகள்
---------------

* Official website of Youth Art & Culture Dept. Bihar Government பரணிடப்பட்டது 2020-08-14 at the வந்தவழி இயந்திரம்
**யாக்சுச்சிலான் நிலைவிட்டம் 24** என்பது தற்கால மெக்சிக்கோவின் சியாப்பாசில் உள்ள யக்சுச்சிலான் என்னும் இடத்தில் கண்டெடுக்கப்பட்ட பண்டைய மாயர்களின் சுண்ணக்கல் சிற்பத்துக்குத் தற்காலத் தொல்லியலாளர் கொடுத்த பெயர் ஆகும். ஏறத்தாழ கிபி 725 ஐச் சேர்ந்தது என்பதால், இந்த நிலைவிட்டம் மாயர் பிந்திய செந்நெறிக் காலப்பகுதிக்குள் அடங்குகிறது. இதிலுள்ள மாயர் குறியீட்டு எழுத்துக்கள் இந்தக் காட்சி கிபி 709 அக்டோபர் 24ல் இடம்பெற்ற குருதிசிந்தும் சடங்கைக் குறிப்பதைக் காட்டுகின்றன.

கண்டுபிடிப்பும் அகற்றலும்
-------------------------

நிலைவிட்டம் 24 அதன் மூலச் சூழலில் நிலைவிட்டம் 25, 26 என்பவற்றுடன் யாக்சுச்சிலியனில் உள்ள அமைப்பு 23ல் கண்டுபிடிக்கப்பட்டது. அல்பிரட் மவுட்சிலே 1882ல் கட்டிடத்தின் பக்க நுழைவாயில் பகுதியில் இருந்து வெட்டியெடுத்து பெரிய பிரித்தானியாவுக்கு அனுப்பினார். அது இன்றுவரை அங்கேயே பிரித்தானிய அருங்காட்சியகத்தில் உள்ளது. நிலைவிட்டம் 25ம் 1883ல் அனுப்பப்பட்டது. நிலைவிட்டம் 26, 1897ல் தியோபர்ட் மேலர் என்பவரால் கண்டுபிடிக்கப்பட்டது. 1964ல் இது மெக்சிக்கோவில் உள்ள தேசிய மானிடவியல் அருங்காட்சியகத்துக்கு அனுப்பப்பட்டது. அதன் பின்னர் கட்டிடம் சிதைவடைந்து விட்டது.

மேற்கோள்கள்
-----------

1. ↑  "Maya relief of royal blood-letting (Yaxchilan lintel 24)" பரணிடப்பட்டது 2015-10-29 at the வந்தவழி இயந்திரம், British Museum highlights

இவற்றையும் பார்க்கவும்
----------------------

* 100 பொருட்களில் உலக வரலாறு
**லிடியன் நாதஸ்வரம்** (Lydian Nadhaswaram) ஒரு இளவயது பியானோ இசைக்கலைஞர் ஆவார். இவரது மேதைத்தன்மையின் காரணமாக சிறுமுது அறிஞராகவும் கருதப்படுகிறார். இவர் தமிழ் இசையமைப்பாளர் வர்சா சதீஷ் என்பவரின் மகன் ஆவார்.

இசையின் மீது ஆர்வம்
-------------------

லிடியன் இந்தியாவில் தமிழ்நாட்டில் சென்னையில் பிறந்து வளர்ந்தவர் ஆவார். இவரது தந்தையார் திரைப்படங்களுக்கு இசையமைத்துள்ளார். லிடியன் தனது 2 வயதிலேயே இசைக்கருவிகளை வாசிப்பதில் ஆர்வம் காட்டி வந்தார்.

இசை வாழ்க்கை
------------

2014 ஆம் ஆண்டிலிருந்தே லிடியன் இசையில் ஒரு சவாலான கலைஞனாக மாறினார். பியானோவில் வேகமாகவும், மேற்கத்திய மரபு வழி இசைக்கோர்ப்புகளையும் வாசிக்க வல்லவனாக இருந்தார்.

விருதுகள்
---------

### நிகழ்த்து கலைகளுக்கான தேசிய மையத்தின் டாடா அரங்கம்

2016 ஆம் ஆண்டு, செப்டம்பர் 10 ஆம் நாள், மும்பையின் நிகழ்த்து கலைகளுக்கான தேசிய மையத்தின் டாடா அரங்கத்தில் முதன் முதலாக நிகழ்த்தப்பட்ட தேசிய பியானோ நாளன்று நடந்த நிகழ்ச்சியில் கலந்து கொண்டான். அன்று அவன் ஜாஸ் இசைமரபில் என்றும் பசுமையான "ஆட்டம்ன் லீவ்ஸ்" என்ற இசைக்கோர்வையை பியானோவில் வாசித்தான். அரங்கத்தில் இருந்தவர்களை வியப்பில் ஆழ்ந்து எழுந்து நின்று கைதட்டல் எழுப்பி தங்கள் அங்கீகாரத்தை வெளிப்படுத்தினர்.

### திறமையாளர் விருது

சிபிஎஸ் என்ற அமைப்பினால் நடத்தப்பட்ட திறமையாளர்களுக்கான போட்டியில் கலந்து கொண்டு வேர்ல்டுஸ் பெஸ்ட் என்ற விருதினை வென்றார்.

மேற்கோள்கள்
-----------

1. ↑  Viegas, Vanessa (29 September 2018). "Striking the right note". *The Asian Age*.
2. ↑  Gaitonde, Vishwas R. (8 November 2017). "The grand piano chase" – www.thehindu.com வழியாக.
3. ↑  "LYDIAN NADHASWARAM". TEDX. 2019-05-28 அன்று மூலம் பரணிடப்பட்டது. 15 மார்ச் 2019 அன்று பார்க்கப்பட்டது.
4. ↑  "`வேர்ல்டு பெஸ்ட்' டைட்டில் வென்ற தமிழகச் சிறுவன்..! உலக திறமையாளன் லிடியன் நாதஸ்வரம்". விகடன். 14 மார்ச் 2019. 15 மார்ச் 2019 அன்று பார்க்கப்பட்டது.

வெளி இணைப்புகள்
---------------

* என் தாய்மொழி தெலுங்கு: லிடியன் நாதஸ்வரம்
**அம்ருதா பட்கி** (*Amruta Patki* ; 16 ஆகஸ்ட் 1985) ஒரு இந்திய வடிவழகியும், முன்னாள் அழகு ராணியும் ஆவார். *பெமினா மிஸ் இந்தியா* 2006 பட்டத்தை வென்றார். பின்னர் *பெமினா மிஸ் இந்தியா எர்த்* பட்டத்தையும் பெற்றார். *மிஸ் எர்த்* 2006 போட்டியில் இந்தியாவைப் பிரதிநிதித்துவப்படுத்தினார். அதில் 2006 ஆம் ஆண்டு *மிஸ் எர்த் ஏர்* பட்டத்தை பெற்று முதல் இரண்டாம் இடத்தைப் பிடித்தார்.

தற்போது,  ஒரு வடிவழகியாகவும், நடிகையாகவும், தொலைக்காட்சி நிகழ்ச்சித் தொகுப்பாளரகவும், சீர்ப்படுத்தும் நிபுணராக பணியாற்றுகிறார். 2010 ஆம் ஆண்டு வெளியான பாலிவுட் திரைப்படமான *ஹைட் & சீக்* திரைப்படத்தில் அறிமுகமானார். சத்ய சாவித்திரி சத்யவான் ( 2012 ) என்ற மராத்தி திரைப்படத்தில் கதாநாயகியாக நடித்திருந்தார். *ரேடியோ மிர்ச்சி மியூசிக்* விருதுகள் 2012 இன் போது மராத்தி திரைப்படத்தின் விளம்பரப் பாடலான *மதலசா* என்ற பாடலுக்கான அறிமுக பாடகியாகவும் இவர் பரிந்துரைக்கப்பட்டார்.

சொந்த வாழ்க்கை
--------------

உளவியலில் தனது பட்டப்படிப்பை முடித்தார். மேலும், ஒரு தொழில்முறை ஆலோசகராகவும் பணியாற்றுகிறார். அம்ருதா ஜனவரி 2017 இல் புனேவைச் சேர்ந்த பங்கு தரகர் ஜோதிந்திர கனேகர் என்பவரை மணந்து இப்போது சிங்கப்பூரில் வசிக்கிறார்.

சான்றுகள்
---------

வெளி இணைப்புகள்
---------------

* 

* பொதுவகத்தில் Amruta Patki தொடர்பாக ஊடகக் கோப்புகள் உள்ளன.
* "*Neha Kapur is new Femina Miss India*" – NDTV.com article dated 18 March 2006
* A mini Biography: (Archived 2009-10-25)
* Official Miss Earth bio
**லிட்ச்பீல்டு தேசிய பூங்கா** (*Litchfield National Park*), ஆஸ்திரேலியாவின் வடபுலத்தில் அமைந்துள்ள ஒரு தேசிய பூங்காவும் சுற்றுலா மையமும் ஆகும். இது டார்வின் நகரின் தென்மேற்கே 100 கிமீ தூரத்தில் பாச்சிலர் என்ற நகருக்கு அண்மையில் அமைந்துள்ளாது. இதன் மொத்தப் பரப்பு கிட்டத்தட்ட 1500 கிமீ2 ஆகும். ஆண்டுதோறும் ஏறத்தாழ 260,000 சுற்றுலாப் பயணிகள் இங்கு வந்து போகின்றனர். 1986 ஆம் ஆண்டில் இது தேசிய பூங்காவாக அறிவிக்கப்பட்டது. 1864 இல் வட ஆட்புலத்தை ஆராய்ந்த பிரெடெரிக் என்றி லிட்ச்பீல்டு என்பவரின் நினைவாக இப்பூங்கா லிட்ச்பீல்டு தேசிய பூங்கா என அழைக்கப்பட்டது.

இங்கே மிக அழகான பூங்கா, நீச்சல் குளம் மற்றும் அருவியும் அமைந்துள்ளது. மிகப் பெரிய கறையான் புற்றுகள் மலை போல் அமைந்துள்ளன. இந்த பூங்காவில் புலொரென்சு மற்றும் வாங்கி அருவி மிகவும் குறிப்பிடத்தக்கது. ஆண்டு முழுவதும் நீச்சல் செய்ய தகுந்தது. இந்தப் பூங்காவிலேயே 'தொலைந்த நகரம்' என்று ஒரு பகுதி பழமையான கலாசாரத்தை நினைவூட்டும் வகையில் இருக்கிறது. பூங்காவை சுற்றி நடக்கும்போது பல விலங்குகள் மற்றும் பறவைகளையும் காணலாம்.

ஆத்திரேலியப் பழங்குடிகள் இப்பகுதியில் பல்லாயிரம் ஆண்டுகளாக வாழ்ந்து வந்தனர்.

படக் காட்சியகம்
---------------

* தொலைந்த நகரப் பாறைதொலைந்த நகரப் பாறை
* கறையான் புற்றுகறையான் புற்று
* தேசிய வனம்தேசிய வனம்
* புளோரன்சு அருவிபுளோரன்சு அருவி
* Buley RockholeBuley Rockhole
* வாங்கி அருவிவாங்கி அருவி

வெளி இணைப்புகள்
---------------

விக்கிமீடியா பொதுவகத்தில்,  
 ***லிட்ச்பீல்டு பூங்கா***   
என்பதின் ஊடகங்கள் உள்ளன. 

* Litchfield NP Tourism web site பரணிடப்பட்டது 2008-07-08 at the வந்தவழி இயந்திரம்
* Litchfield Park web site பரணிடப்பட்டது 2012-09-23 at the வந்தவழி இயந்திரம்
* Tabletop Google Map பரணிடப்பட்டது 2007-08-30 at the வந்தவழி இயந்திரம்
* RUm Jungle பரணிடப்பட்டது 2007-08-27 at the வந்தவழி இயந்திரம்
* Facts about termites பரணிடப்பட்டது 2007-09-03 at the வந்தவழி இயந்திரம்
யாகூ! தேடற் பக்கம்
**யாகூ! தேடலானது** யாகூ!விற்குச் சொந்தமான ஓர் தேடுபொறியாகும். யாகூ! தேடல்கள் உண்மையில் ஓர் பயனர் இடைமுகத்தையே வழங்கி வருகின்றது. தேடலைத் திரைக்குப் பின்னால் வேறுதேடுபொறியூடகாத் (மிக அண்மையில் கூகிள்) தேடலை மேற்கொண்டு தேடல்முடிவுகளைப் பயனருக்கு யாகூ! வர்த்தகச் சின்னத்தில் வெளிப்படுத்தும். ஆரம்பத்தில் இருந்தே வெப்கிறாவ்லிங் (Webcrawling) சேமிப்புக்கள்/சேமிப்பில் இருந்து மீள்வித்தல் ஆகியன யாகூ!வினாற் செய்யப்படவில்லை. 

2002 ஆம் ஆண்டில் திரைக்குப் பின்னால் தேடல்களை மேற்கொள்ள உதவிய இன்ங்ரோமி (Inktomi) தேடுபொறியை விலைக்கு வாங்கிக் கொண்டனர். இன்ங்ரோமி யாகூ!விற்கு மாத்திரம் அன்றி வேறுபல இணையத்தளங்களிற்கும் தேடலை மேற்கொள்ளவுதவின. 2003 ஆம் ஆண்டில் *அல்டாவிஸ்டா*(AltaVista) *ஆல்தவெவ்*(AlltheWeb) தேடுபொறிகளை இயக்கிய ஓவர்ரியூவர் நிறுவனத்தையும் விலைக்கு வாங்கினர். எனினும் பல்வேறு தேடுபொறிகளைச் சொந்தமாகக் கொண்டபோதிலும் இதன் பிரதான பக்கத்தில் கூகிள் தேடுபொறியையே உபயோகித்தனர். 

2004ஆம் ஆண்டில் இருந்து சொந்தமாக யாகூ! சிலர்ப் (Yahoo! Slurp) என்கின்ற வெப்கிறாவ்லரைப் பாவிக்கத் தொடங்கினர். யாகூ! தேடல்கள் சொந்த ஆய்வுகளுக்கு மேலதிகமாக விலைக்கு வாங்கிய தேடுபொறியுடன் திறமைகளையும் சேர்த்துக்கொண்டது. வேறு நிறுவங்களிற்கும் தேடல்முடிவுகளை அவர்களின் இணையத் தளத்தில் காட்டுவதற்காக விற்கத் தொடங்கினர். யாகூவின் கூகிளின் சேர்த்தியங்குதலானது போட்டியினூடாக அச்சமயத்தில் இடைநிறுத்தப்பட்டிருந்தது.

போட்டியாளர்கள்
--------------

கூகிள் தேடல்

வெளியிணைப்புக்கள்
-----------------

* யாகூ! தேடல்
|  |  |  |
| --- | --- | --- |
| << |  **சூலை 2010** | >> |
| ஞா | தி | செ | பு | வி | வெ | ச |
|  |  |  |  | 1 | 2 | 3 |
| 4 | 5 | 6 | 7 | 8 | 9 | 10 |
| 11 | 12 | 13 | 14 | 15 | 16 | 17 |
| 18 | 19 | 20 | 21 | 22 | 23 | 24 |
| 25 | 26 | 27 | 28 | 29 | 30 | 31 |
| **MMXX** |
|

**சூலை 2010**, ஒரு வியாழக்கிழமை ஆரம்பித்து 31 நாட்களின் பின்னர் ஒரு சனிக்கிழமை முடிவடைகிறது. தமிழ் நாட்காட்டியின் படி ஆடி மாதம் சூலை 17, சனிக்கிழமை தொடங்கி, ஆகத்து 17 செவ்வாய்க்கிழமை முடிவடையும்.

சிறப்பு நாட்கள்
---------------

* சூலை 5 - கலிக்கம்ப நாயனார் குருபூசை
* சூலை 6 - காரைக்கால் அம்மையார் குருபூசை
* சூலை 14 - மாணிக்கவாசகர் குருபூசை
* சூலை 15 - அமர்நீதி நாயனார் குருபூசை
* சூலை 17 - ஆடிப்பிறப்பு
* சூலை 22 - கோட்புலி நாயனார் குருபூசை
* சூலை 22 - கலிய நாயனார் குருபூசை

நிகழ்வுகள்
----------



---

செய்திகள் காப்பகம்

**2016 •** சனவரி | பெப்ரவரி | மார்ச் | ஏப்ரல் | மே | யூன் | யூலை | ஆகத்து | செப்டம்பர் | அக்டோபர் | நவம்பர் | டிசம்பர்  

**2015 •** சனவரி | பெப்ரவரி | மார்ச் | ஏப்ரல் | மே | யூன் | யூலை | ஆகத்து | செப்டம்பர் | அக்டோபர் | நவம்பர் | டிசம்பர்  

**2014 •** சனவரி | பெப்ரவரி | மார்ச் | ஏப்ரல் | மே | யூன் | யூலை | ஆகத்து | செப்டம்பர் | அக்டோபர் | நவம்பர் | டிசம்பர்  

**2013 •** சனவரி | பெப்ரவரி | மார்ச் | ஏப்ரல் | மே | யூன் | யூலை | ஆகத்து | செப்டம்பர் | அக்டோபர் | நவம்பர் | டிசம்பர்  

**2012 •** சனவரி | பெப்ரவரி | மார்ச் | ஏப்ரல் | மே | ஜூன் | ஜூலை | ஆகஸ்ட் | செப்டம்பர் | அக்டோபர் | நவம்பர் | டிசம்பர்  

**2011 •** ஜனவரி | பெப்ரவரி | மார்ச் | ஏப்ரல் | மே | ஜூன் | ஜூலை | ஆகஸ்ட் | செப்டம்பர் | அக்டோபர் | நவம்பர் | டிசம்பர்  

**2010 •** ஜனவரி | பெப்ரவரி | மார்ச் | ஏப்ரல் | மே | ஜூன் | ஜூலை | ஆகஸ்ட் | செப்டம்பர் | அக்டோபர் | நவம்பர் | டிசம்பர்  

**2009 •** ஜனவரி | பெப்ரவரி | மார்ச் | ஏப்ரல் | மே | ஜூன் | ஜூலை | ஆகஸ்ட் | செப்டம்பர் | அக்டோபர் | நவம்பர் | டிசம்பர்  

**2008 •** ஜனவரி | பெப்ரவரி | மார்ச் | ஏப்ரல் | மே | ஜூன் | ஜூலை | ஆகஸ்ட் | செப்டம்பர் | அக்டோபர் | நவம்பர் | டிசம்பர்  

**2007 •** ஜனவரி | பெப்ரவரி | மார்ச் | ஏப்ரல் | மே | ஜூன் | ஜூலை | ஆகஸ்ட் | செப்டம்பர் | அக்டோபர் | நவம்பர் | டிசம்பர்  

**2006 •** ஜனவரி | பெப்ரவரி | மார்ச் | ஏப்ரல் | மே | ஜூன் | ஜூலை | ஆகஸ்ட் | செப்டம்பர் | அக்டோபர் | நவம்பர் | டிசம்பர்  

**2005 •** ஜனவரி | பெப்ரவரி | மார்ச் | ஏப்ரல் | மே | ஜூன் | ஜூலை | ஆகஸ்ட் | செப்டம்பர் | அக்டோபர் | நவம்பர் | டிசம்பர்
**லக்கி அடர்காடு** அல்லது லக்ஹி அடர்காடு (*Lakhi Jungle*) மற்றும் முழுமையான **லக்கி அடர்ந்த காடு கல்சா** (*Lakhi Jungle Khalsa*) எனும் இது, வடமேற்கு இந்தியாவின் பஞ்சாப் மாகாணத்திலுள்ள பட்டிண்டா நகரத்திலிருந்து 15- கிலோமீட்டர் தொலைவில் சிறீ முக்த்சர் சாகிபு (*Sri Muktsar Sahib*) செல்லும் வழியில் அமைந்துள்ளது.

ஒரு பழைய குருத்துவாராவை உள்ளடக்கியிருந்த அந்த வனத்தில், சீக்கிய மதத்தின் நிறுவனரும், மற்றும் பத்து சீக்கிய குருக்களுள் முதல் குருவுமான குரு நானக் என்பவர், 'சிறீ சப்புசி சாகிப்பின்' (*Shri Japuji Sahib*) ஒரு இலட்சம் (100,000) புனித பாதைகளை ஜபித்ததாக சொல்லப்படுகிறது. ஒவ்வொரு பூரணை (*முழுமதி*) சமயத்தில் சிறீ சப்புசி சாகிப்பின் மந்திரத்தை ஜபித்து, இங்கிருக்கும் நீர்நிலையில் குளிப்பது வேண்டுதல்களை நிறைவேற்றுவதாக கருதப்படுகிறது. மேலும், அம்ரீத் தீர்த்தத்தில் குளிப்பது பிணிகளை குணப்படுத்துவதாகவும் நம்பப்படுகிறது. பின்னாளில், சீக்கிய மத நம்பிக்கையின் ஒன்பதாம் நானக் குருவான குரு தேக் பகதூர் என்பவரும், பத்தாவது குருவான குரு கோவிந்த் சிங் என்பவரும் இந்த லக்கி அடர்காட்டில் உள்ள பழம்பெரும் குருத்வாராவை பார்வையிட்டு சென்றதாக சொல்லப்படுகிறது.

சான்றாதாரங்கள்
--------------

1. ↑  **Lua error in Module:Citation/CS1/Date\_validation at line 148: attempt to index field 'quarter' (a nil value).**
2. ↑  "Lakhi Jungle Khalsa". www.sikhiwiki.org. 4 May 2013, at 13:10. 2016-07-16 அன்று பார்க்கப்பட்டது. Check date values in: `|date=` (உதவி)

* லக்கி அடர்காட்டிலுள்ள குருத்வாரா படிமம்
[*தொடர்பிழந்த இணைப்பு*]